సుబ్బు ఆరుముగం

సుబ్బు ఆరుముగం (జననం 1928) ఒక భారతీయ సంగీతకారుడు, రచయిత, విల్లుపట్టు కళాకారుడు. 2021లో భారతప్రభుత్వం ఇతడికి నాలుగవ ఉన్నత పౌరపురస్కారం పద్మశ్రీ కళలు, సాహిత్యం విభాగంలో యిచ్చి సత్కరించింది. ఇతడు విల్లుపట్టు కళారూపానికి సంబంధించి 15 పుస్తకాలను ప్రచురించాడు. వీటిలో వీరపాండ్య కట్టబొమ్మన్, నూలగ విల్లిసై, రామాయణం, విల్లిసై మహాభారతం వంటి రచనలు ఉన్నాయి.

ఇతడు జానపద కళారూపమైన విల్లుపట్టుకు సంబంధించిన ఆడియో కేసెట్లు, వీడియోలు అనేకం రూపొందించాడు. ఎన్నో భక్తి గీతాలను రచించాడు. శంకర నేత్రాలయ చెన్నై తరఫున డయాబెటిక్ రెటీనోపతిపై  కన్నిలె నల్ల గుణమ్ అనే వీడియోను రూపొంచాడు. అలాగే తమిళనాడు ప్రభుత్వానికి న్యాయ సంబంధమైన అంశాలతో సత్తం, సత్యం, సముద్యం అనే వీడియోను తయారు చేశాడు. ఇతడు పలు సినిమాలకు హాస్య సన్నివేశాలను, సంభాషణలను, పాటలను వ్రాశాడు.

ఇతడు తమిళనాడు రాష్ట్రం, తిరునల్వేలి జిల్లా చత్తిరం పుదుకులమ్‌ గ్రామంలో జన్మించాడు. ఇతడు ఎ.సుబ్బయ్య పిళ్ళై, ఎన్.కృష్ణ పిళ్ళై, ఎన్.ఎస్.కృష్ణన్‌ల శిష్యరికంలో విల్లుపట్టు కళను అభ్యసించాడు.

ఇతడు 1930వ దశకం నుండి 40 యేళ్లపాటు విల్లుపట్టు కళారూపాన్ని అనేక దేవాలయాలలో, బడులలో, కళాశాలలో, రేడియోలలో, కార్యాలయాలలో ప్రదర్శించాడు.

1974లో తమిళనాడు సాహిత్య సంగీత నాటక ఫోరమ్‌ కళా సాహిత్యరంగాలలో ఇతని కృషికి గుర్తింపుగా కళైమామణి పురస్కారాన్ని ప్రకటించింది. విల్లుపట్టు కళలో ఇతని కృషికి సంగీత నాటక అకాడమీ అవార్డ్ లభించింది.

పురస్కారాలు 
 2021లో భారత ప్రభుత్వంచే పద్మశ్రీ పురస్కారం.
 కేంద్ర సంగీత నాటక అకాడమీ వారిచే సంగీత నాటక అకాడమీ అవార్డు 
 1975లో తమిళనాడు ప్రభుత్వంచే కళైమామణి

మూలాలు 

1926 జననాలు
భారతీయ సంగీతకారులు
జీవిస్తున్న ప్రజలు
తమిళనాడు సంగీత విద్వాంసులు
భారతీయ రచయితలు
పద్మశ్రీ పురస్కార గ్రహీతలు
పద్మశ్రీ పురస్కారం పొందిన తమిళనాడు వ్యక్తులు
కళైమామణి పురస్కార గ్రహీతలు
సంగీత నాటక అకాడమీ అవార్డు గ్రహీతలు